Alvra (vischnanca)

Alvra (tud. Albula, num ufficial biling Albula/Alvra) è ina vischnanca politica en la regiun Alvra dal chantun Grischun.

 Geografia 
 Situaziun geografica 
La vischnanca d'Alvra giascha en la Val d'Alvra sut, a la confluenza da l'Alvra cun la Gelgia. La fracziun Casti è in punct central dal traffic e giascha tranter Tusaun e Filisur (e vinavant en direcziun Pass da l'Alvra) ma era tranter Lai/Planeiras e Savognin (e vinavant en direcziun Pass dal Güglia u Gelgia).

Il punct il pli da la vischnanca cun 3098 m s.m. sa chatta 200 m al nordvest dal Piz  Mitgel, entant ch'il punct il pli bass cun 824 m s.m è al lai da farmada da Solas.

 Territori communal 
Tenor las cifras dal 2009 avevan las anteriuras vischnancas che furman Alvra ina surfatscha territoriala da 93,93 km². Da quels eran 26.37 km² u 28.1% territori agricul, entant che 43.53 km² u 46.3% eran cuverts da guaud. Dal rest eran  2.62 km² u 2.8% territori abità (edificis u stradas), 0.99 km² u 1.1% eran lais e flums e 20.46 km² u 21.8% eran territori nunproductiv.Swiss Federal Statistical Office-Land Use Statistics 2009 data  accessed 15 January 2015

Dal territori surbajegià eran 0,9 % edificis e 1,3 % infrastructura da traffic e transport. Dal territori da guaud eran 41,3% cuverts cun guaud serrà e 2,1% cun guaudets e pitschnas gruppas da plantas. Dal territori agricul era 1,0% vegnì duvrà per cultivar graun, 8,6% eran pastgiras ed 18,5% eran alps. Dals auas eran 0,2% lais e 0,8% eran flums ed auals. Dal territori nunproductiv eran 6,4% vegetaziun nunproductiva e 15,4% eran memia grippus per vegetaziun.

 Fracziuns 
Fracziuns da la vischnanca d'Alvra èn la suandantas anteriuras vischnancas:

 Num  Surfatscha km²  Abitants31 da december 2013  Spessezza  Alvagni  35,63  403  11 Alvaschagn  4,08  142  35 Brinzauls  13,37  128  10 Casti  14,85  254  17 Mon  8,46  90  11 Stierva  10,56  134  13 Surava  6,68  196  29 Total  93,63  1347  14

 Vischnancas cunfinantas 
La vischnanca d'Alvra cunfina cun Arosa, Ferrera, Filisur, Cunter, Lantsch, Mut, Salouf, Savognin, Vaz e Ziràn-Reschen.

 Clima 
Casti ha en media 98,6 dis da plievgia per onn cun precipitaziuns medias da 784 mm. Il mais il pli umid è l'avust cun precipitaziuns medias da 110 mm. Durant quel mais datti en media 10,8 dis da precipitaziuns. Il mais cun ils pli blers dis da precipitaziuns è il zercladur cun ina media da 11,3 dis ma be 92 mm da precipitaziuns. Il mais il pli setg è il favrer cun ina media da 35 mm da precipitaziuns sur 10,8 dis.

 Istorgia 
La vischnanca è naschida il 1. da schaner 2015 entras la fusiun da la vischnancas fin qua independentas Alvagni, Alvaschagn, Brinzauls, Casti, Mon, Stierva e Surava. Las set vischnancas ha approvà il contract da fusiun ils 28 da favrer 2014.Fusion im Albulatal ist geglückt Südostschweiz online, Artikl vom 28. Februar 2014 Oriundamain fascheva era la vischnanca da Lantsch part dal project da fusiun, ma ella è sa retirada il settember 2013 da las tractativas.Lantsch/Lenz will doch nicht zu Gemeinde Alvra Bündner Tagblatt, Artikl vom 22. September 2013

Sco emprim president communal è vegnì elegì ils 28 da settember 2014 Daniel Albertin cun 235 da 271 vuschs valaivlas. Albertin è deputà da la PCD en il Cussegl grond dal Grischun ed era al temp da l'elecziun anc preseident communal da Mon.Fusionsgemeinde Albula/Alvra hat ersten Gemeindepräsidenten SRF 1, Regionaljournal Graubünda, Mäldig vom 28. September 2014

Fin la fin dal 2015 fascheva la vischnanca d'Alvra part dal circul d'Alvaschagn en il district da l'Alvra. Cun la refurma territoriala grischuna èn ils circuls vegnids abolids ed ils districts èn vegnids remplazzads cun regiuns.

 Populaziun 
 Svilup da la populaziun 
 Onn  1850  1860  1870  1880  1890  1900  1910  1920 Surava  159  170  -  -  137  148  160  184  Brinzauls  191  205  334  300  146  158  149  148  Alvagni  354  364  369  314  321  382  407  421  Casti  135  160  191  209  199  257  241  230  Stierva  179  176  177  193  178  150  137  132  Mon  155  165  140  125  119  112  104  118  Alvaschagn  156  137  150  140  144  276  165  181 

 Onn  1930  1940  1950  1960  1970  1980  1990  2000 Surava  198  242  203  195  200  192  210  250  Brinzauls  175  186  172  112  121  95  112  117  Alvagni  441  482  475  396  421  379  380  403  Casti  238  270  327  306  310  227  239  230  Stierva  179  176  177  193  178  150  137  132  Mon  144  152  150  130  114  113  100  128  Alvaschagn  208  178  208  185  235  149  145  154 

 Linguas 
Tenor la constituziun communala, che las vischnancas pertutgadas han acceptà a l'urna ils 24 d'avust 2014 e che la Regenza grischuna ha approvà, èn las linguas ufficialas da la vischnanca tudestg e rumantsch. Areguard il rumantsch vala che l'administraziun dovra l'idiom surmiran, lingua da scola è dentant rumantsch grischun.

 Politica 
 President communal 
President da la vischnanca è Daniel Albertin da la Partida cristiandemocratica svizra (PCD). El è vegnì elegì ils 28 da settember 2014 cun cun 235 dals 271 vuschs valaivlas. Al temp da l'elecziun era Albertin president communal da Mon, ina da las vischnancas che uss furman Alvra.Fusionsgemeinde Albula/Alvra hat ersten Gemeindepräsidenten SRF 1, Regionaljournal Graubünda, Mäldig vom 28. September 2014

 Vopna 
Blasonament:

In Rot über gewelltem und dreimal geteiltem Schildfuss von Weiss/Blau/Weiss/Blau sieben fünfstrahlige gelbe Sterne, kreisförmig angeordnet.Gemeindefusion im Kanton Graubünden: Albula/Alvra sin la pagina-web da la fundaziun Stiftung Schweizer Wappen und Fahnen

Las set stailas represchentan las set vischnancas ch'èn s'unidas. Las undas en il pe dal stgid (Schildfuss) simboliseschan il flum Alvra che dat il num a la nova vischnanca.

La fundaziun Stiftung Schweizer Wappen und Fahnen, che giuditgescha las vopnas da vischnancas fusiunadas, ha da la vopna il predicat cuntentaivel.

 Colliaziuns 

 Pagina-web ufficiala da la vischnanca d'Alvra (rumantsch surmiran, tudestg)

 Annotaziuns 


Categoria:Vischnancas dal chantun Grischun
Categoria:Val d'Alvra